sasicodes/solvari-1 huggingface dataset:
ஒருவேளை எனக்குத் தெரியாமல் விட்டுக்கொடுத்து இதுபோல் நீங்கள் மீண்டும் மாப்பிள்ளையை முடிவு பண்ணி அது கடைசி நேரத்தில் எனக்கு தெரிய வந்தாலும் திருமணத்தன்று சம்மதக் கையெழுத்து தரமாட்டேன் கல்யாணத்திற்கு பிறகு தெரிந்தாலும் அதற்காக கணவரிடமோ அவங்க வீட்டாரிடமோ போராடாமல் விடமாட்டேன் வாங்கியதை திருப்பிக் கொடுக்காவிட்டால் அது தலாக் வரை சென்றாலும் எனக்குக் கவலையில்லை அல்லாஹ் சொன்ன மணவாழ்க்கைதான் எனக்கு முக்கியம் என்று சொல்லிவிட்டேன்
என் கொள்கையை ஒத்த கணவரை அல்லாஹ் அமைக்கும் அந்த நாளும் வந்தது இருவீட்டாரும் மாப்பிள்ளைபெண்ணைப் பார்த்த பிறகு அவரவர் ஊரில் வெளி மக்களிடம் மாப்பிள்ளைபெண் பற்றிய இருதரப்பு விசாரணைகளும் நடந்து முடிந்தது
பிறகு கல்யாண நாள் மற்றும் அவர்கள் வெளியூர் என்பதால் அதற்கான முன்னேற்பாடுகள் போன்றவைக் குறித்தவற்றை பேசி முடிவு பண்ணிக் கொள்வதற்காக இருதரப்பு பெரியவர்கள் கூடியபோதே எனக்கான மஹர்  பவுனுக்குரிய தொகை எங்க ஊரில் திருமணம் என்பதால் வலிமா விருந்தை ஏற்பாடு செய்து வைப்பதற்காக அதற்குரிய தொகை கல்யாணப் புடவைகள் வாங்கிக் கொள்வதற்கான தொகை என கைநிறைய பணக்கட்டுகளை என்னவர் அனுப்பி வைத்தார்
அதுமட்டுமில்லாமல் அந்த  பவுனுக்கும் நகை இருக்கவேண்டும் அதற்கான செய்கூலியைக்கூட அந்த பணத்திலிருந்து எடுக்கக் கூடாது அதற்கான கூலி எவ்வளவு என்று நகை வாங்கிய பிறகு சொன்னால் அந்தப் பணத்தையும் நான்தான் தருவேன் என்றும் என்னவர் சொல்லி அனுப்பிவிட்டார் அப்போது நான் இருந்த அந்த குதூகல மனநிலை அதை ஏற்படுத்திய அல்லாஹ்வுக்கு மட்டுமே புரியும்
கொடுக்கும் நிலை இல்லாமல் வாங்கும் நிலையை அல்லாஹ் எனக்கு ஏற்படுத்தினானே என்ற சந்தோஷத்தில் அல்லாஹ்வைப் புகழ்ந்துக் கொண்டே இருந்தேன்
அவ்வளவு கஷ்டங்களிலும் அல்லாஹ் ஒருவனை மட்டுமே நம்பி அவனுக்காக உறுதியாக இருந்ததின் பலனை இன்றுவரை சந்தோஷமாக அனுபவித்துக் கொண்டிருக்கிறேன்
அல்லாஹ் மிகப் பெரியவன் முன்பு நான் சொல்லியிருந்ததுபோல் பலவிதமாக தூற்றிய எங்களின் சுற்றத்தார்கள் இந்த திருமண முடிவுகளைப் பார்க்கவேண்டும் என்பதால் திருமணத்தை முடிவு செய்த அன்று என் தந்தை அதுபோன்றவர்களை வலுக்கட்டாயமாக அழைத்திருந்தார்கள்
அவர்களின் முன்னிலையில் அந்த ரூபாய்க் கட்டுகளை இது பெண்ணுக்காக மாப்பிள்ளை அனுப்பி வைத்துள்ளது என்று சொல்லி என் தந்தை என்னை அழைத்து வரச்செய்து என் கையில் கொடுத்ததும் அப்படியே அவர்கள் ஆச்சரியத்தில் வாயடைத்துப் போனார்கள்
அன்றிலிருந்து அவர்களும் தன் பிள்ளைகளுக்கு தவ்ஹீத் மாப்பிள்ளை வேண்டும் என்று தேட ஆரம்பித்தது தனிக் கதை அல்ஹம்துலில்லாஹ் திருமணம் நல்லபடிநினைத்தபடிநபிவழிப்படி நடந்தேறியது
சீர் நகையெல்லாம் எனக்குத் தெரியாமல் வாங்க ஆசைப்பட்டு நீங்களாகவே யாரையாவது முடிவு பண்ணி வந்தால் அந்த திருமணம் நடக்காது என்று என்னவர் தன் வீட்டாரை ஏற்கனவே மிரட்டி வைத்திருந்ததால் திருமணம் முடியும்வரை எதற்கும் வாய் திறக்காமல் இருந்திருக்கிறார்கள் என் மாமியார் வீட்டார்கள்
எனவே உங்கள் பெண்ணுக்கு போடுவதை நீங்கள் போடுங்கள் என்ற வார்த்தைக்கூட வரக்கூடாது என்பதும் என்னவர் அவர் வீட்டருக்கு இட்டிருந்த கட்டளை அதனால் திருமணம் முடியும்வரை மகனுக்கு பயந்து வாய்மூடி இருந்தவர்கள் திருமணத்துக்கு பிறகு சில பெரிய பிரச்சனைகளை எல்லாம் ஆரம்பித்தார்கள்
ஒருகட்டத்தில் என் பெற்றோருக்கும் இவை தெரிய வந்ததும் அவர்கள் அல்லாஹ் தந்த உன் மாப்பிள்ளைப்பற்றி எங்களுக்கு கவலையில்லை மற்றவர்களின் தொல்லைகளை எவ்வளவு நாட்களுக்குதான் நீ தாங்கமுடியும்
வந்த என் பெற்றோர்கள் வீட்டிலிருந்து திரும்ப புறப்படும் முன்பே அதற்கான தொகையைக் கணக்கு பண்ணி தன் வீட்டாருக்கு தெரியாமல் வலுக்கட்டாயமாக திணித்து அனுப்பினார் என்னவர் இப்படியே ஓடியது
என்னவர் பயணம் போய்விட்டு வந்ததும் நாங்க வேண்டாம் என்று சொன்னாலும் அவங்க பிள்ளைக்காக கொடுப்பதற்கு அவங்களுக்கல்லவா அறிவு வேணும்
என்று யார் மூலமோ என் மாமியார் வீட்டார் என்னவருக்கு தெரியாமல் சொல்லியனுப்ப ஆஹா மீண்டும் ஆரம்பித்துவிட்டார்களா என்று பயந்து சிலபல பொருட்களுடன் மருமகன் பயணத்தை வரவேற்க வந்திறங்கினார்கள் என் பெற்றோர்
இந்த சமாளிப்பெல்லாம் எனக்கு ஆகாது என்று உங்களுக்குத் தெரியும் என்று சொல்லி கொண்டு வந்தவற்றை எடுத்துச் செல்லும்வரை நீங்கள் போகக்கூடாது என்று நான் பிடிவாதம் பிடிக்க வாங்கி வந்தபிறகு திருப்பிக் கொடுப்பது சரியல்ல அதற்கான தொகையை நாம் கொடுத்துவிட்டு இந்தப் பொருட்கள் உங்கள் வீட்டிலிருந்து வந்ததாகவே காட்டிக் கொள்வோம் அப்போதாவது கொஞ்சம் இவர்கள் அடங்குவார்கள் என்று என்னவர் சமாதான முடிவு சொன்ன பிறகு மீண்டும் அதற்கான தொகை என் பெற்றோரின் கைக்கு வலுக்கட்டாயமாக மாறுகிறது மருமகனை மறுத்துப் பேச இயலாமல் வேறு வழியின்றி என் பெற்றோர் அதைப் பெற்றுக்கொள்ள வேண்டியதாகிப் போனது
அவர்கள் எது சொன்னாலும் நீங்கள் பயப்படத் தேவையில்லை நாங்கள் சமாளித்துக் கொள்கிறோம் என்று சொல்லி என் பெற்றோர்களை அனுப்பி வைத்தோம்
அவர்கள் அறிந்தோ அறியாமலோ செய்த பாவங்களை அல்லாஹ் மன்னித்து ரஹ்மத் செய்வானாக இதுதான் என் நபிவழித் திருமணக் கதை மாப்பிள்ளை வெளியூர் என்பதால் போக்குவரத்து கஷ்டம் கருதி கல்யாணத்தன்றுதான் வலிமா விருந்து கொடுத்தார்கள்
திருமணத்திற்கு முன்பே நானே என் பெற்றோரிடம் விரும்பிக்கேட்ட சில நகைகள் புதிய ஆடைகள் பெண்களுக்கான சில அலங்காரப் பொருட்கள் நான் யூஸ் பண்ணிக் கொண்டிருந்த ஒரு பீரோ இவற்றை நான் என் பெற்றோரிடம் திருப்பிக் கொடுக்கவில்லை
மாமியார் வீட்டிற்கு அந்த பீரோவைக்கூட எடுத்து செல்லக்கூடாது என்று தனிக்குடித்தனம் செல்லும்வரை எங்க வீட்டிலேயே அதை வைத்துவிட்டேன்
அப்படி விட்டுக் கொடுத்ததையும்கூட அல்லாஹ் பரக்கத் கொடுத்தால் அதைவிட அதிகமாகவே உனக்கு வாங்கித் தருவேன் இன்ஷா அல்லாஹ் என்று நான் மறந்ததையும் அவர் மறக்காமல் சொல்லிக் கொண்டே இருக்கிறார் மேலும் இங்கு நான் குறிப்பிட்டுள்ள எதுவும் தற்பெருமைக்காக சொல்லவில்லை என்பதை அல்லாஹ் பார்க்கிறான்
என் மகனின் திருமணம் சமயம் இன்ஷா அல்லாஹ் நான் உயிரோடு இருந்தால் அன்றைக்கு அல்லாஹ் எங்களுக்கு வைத்திருக்கும் தகுதிக்கு எவ்வளவு அதிகமாக முடியுமோ அந்தளவு மணப்பெண்ணுக்கு செய்து அவர்களிடமிருந்து எதையும் கேட்காமல்எதிர்ப்பார்க்காமல் மணமுடித்து வைக்க நிய்யத் உள்ளது
இஸ்லாமிற்குள் தங்களை முழுமையாக அர்பணித்து கொண்ட ஒவ்வொரு முஸ்லிமும் நபிகள் நாயகம் ஸல் அவர்களின் வழிமுறையை அப்படியே பிரதிபலிக்க விரும்புவார்கள்
வரதட்சணைசீதனம் கொடுக்க முன்வந்தாலும் இவையெல்லாம் நபியவர்கள் காட்டி தந்த வழிமுறைக்கு எதிரானது என்று கூறி தங்கள் எண்ணத்தில் உறுதியோடு நிற்கும் சகோதரர்களுக்கும் தாங்கள் உயிரினும் மேலாக மதிக்கும் நாயகம் ஸல் அவர்கள் காட்டித்தந்த வழிமுறையில் செயல்படாத மணமகன் தங்களுக்கு தேவையில்லை என்பதில் உறுதிப்பாட்டோடு இருக்கும் சகோதரிகளுக்கும் இவை அனைத்திற்கும் மேலாக இறைவன் சொல்லாத ஒன்றை நாயகம் ஸல் அவர்கள் காட்டித்தராத ஒன்றை நாங்கள் செய்யமாட்டோம் என்ற எண்ணத்தில் நங்கூரம் பாய்த்து உட்கார்ந்திருக்கும் பெற்றோருக்கும் இறைவா நபிவழி திருமணத்தில் உறுதியோடு இருக்கும் சகோதர சகோதரிகளுக்கு மனவலிமையை அளித்து அவர்கள் தங்கள் எண்ணங்களில் வெற்றி பெற உதவுவாயாகஆமீன்
அதாவது தன் மகள் பாத்திமா ரலி அவர்களுக்கு அவர்களது திருமணத்தின் போது நாயகம் ஸல் அவர்கள் பரிசுப்பொருட்கள் கொடுத்தனுப்பியதாக கூறினார் அவர்
அப்படியே இருந்தாலும் அந்த வரலாற்று ஆசிரியர்களின் கருத்துப்படி பரிசுப்பொருட்கள் கொடுத்தனுப்பியது உண்மைதானென்றாலும் அதன் பின்னணி வேறு
அவர்கள்  ல் தொடங்கி பெண்களிடம் சீதனம் வாங்குவதையும் சீதனம் கொடுப்பதையும் மிக கடுமையாக எதிர்த்ததுடன் நில்லாது தனது ஆறு ஆண் பிள்ளைகள் மூன்று பெண் பிள்ளைகள் திருமணங்களையும் அக்கொள்கைகளிலே நிறைவேற்றியவர்
தன் பெண்பிள்ளைகளுக்கு சீதனம் கேட்டவர்களிடம் என் பெண் வேண்டுமானால் பெண்ணை கட்டிககொள் பணம் வேண்டுமானால் பணம் தருகிரேன் பணத்தை கட்டிக்கொள் என முகத்திலடித்தாற்போல் கூறியவர்
அத்துடன் சீதனம் கொடுக்கபடும் வாங்கப்படும் எல்லா திருமணங்களிலும் கலந்து கொள்ளாது ஊரார் பலரின் வெறுப்புக்கஞ்சாது வாழ்ந்தவர்
தந்தையின் இக்கொள்கையை கடைபிடித்து வாழ்வதுடன் இதை மற்றவர்களுக்கு எடுத்து கூறி பெரும்பாலோரின் முகச்சுளிப்புக்கும் வெறுப்புக்கும் ஆளாகினாலும் மனம் தளரவில்லை
நபி வழி திருமணம் தான் செய்வேன் இல்லையெனில் திருமணமே தேவையில்லை என்ற கொள்கையில் உறுதியாக நின்று திருமணம் முடித்த அந்த சகோதரியின் வாழ்க்கை நமக்கு சஹாபிய பெண்மணிகளின் கொள்கைப் பற்றை மீண்டுமொருமுறை நினைவுறுத்துகின்றது
ஏனெனில் தமது குடும்பத்தினர்களை நபி வழிப்படி தான் தன்னுடைய திருமணம் நடத்த வேண்டுமென்று கட்டளையிட்டு கொள்கை சகோதரியை மணமுடித்து தனது திருமணத்தை நபி வழியில் நடத்திக் காட்டியிருக்கின்றார்
இன்றைய இளைஞர்களில் பலர் ஏகத்துவம் பேசினாலும் தன்னுடைய திருமணம் என்று வரும்போது தமது குடும்பத்தினர்களின் வற்புறுத்தலுக்கு உட்பட்டு நபிவழியை அப்படி ஓரமாக வைத்து விட்டு தமது திருமணத்தை நபியவர்கள் காட்டி தராத வரதட்சினை ஹஜ்ரத் துவா மலர் மாலை சடங்குகள் சம்பிரதாயங்கள் புடை சூழ நடத்தி விடுகின்றனர்
ஒரு வேலை வரதட்சினை மட்டும் இல்லாமல் அதே சமயம் நபி வழிக்கு மாற்றமாக ஒரு திருமணம் நடந்தாலும் அது நபி வழி திருமணம் இல்லை என்பதை நாம் மனதில் நிறுத்திக் கொள்ள வேண்டும்
அத்தகைய விவாதங்களில் ஷேக் அப்துல்லாஹ் ஜமாலியுடன் சேர்ந்து தவ்ஹீதிற்கு எதிராக விவாதம் புரிந்தவர் மேலப்பாளையத்தை சேர்ந்த ஒரு ஆலிம்
அவர் அதிக பிடிப்புள்ளவராகவும் இருந்து கொண்டிருக்கும் சமயத்தில் அவருக்கு இறைவன் தன்னுடைய முதல் சோதனையை அனுப்பி வைத்தான் திருமண வடிவத்தில்
அவருடைய தந்தை குராபி ஆலிம் அவருக்காக பெண் பார்த்து தவ்ஹீத் அல்லாத பெண் தான் அவரை திருமணம் முடிக்க சொல்ல அவரோ திருமணம் செய்தால் தூய இஸ்லாத்தை ஏற்றுக் கொண்ட பெண்ணை தான் திருமணம் செய்வேன்
அந்த குராபி ஆலிம் ஒரு தவ்ஹீத் ஆலிமிற்கு மேலப்பாளையம் ஷம்சுல் லுஹா அவர்களுக்கு போன் போட்டு மகனை கொஞ்சம் திருமண விசயத்தில் கொள்கையில் தளர்த்த சொல்லுங்கள் என்று கேட்கின்ற அளவிற்கு நிலைமை
தந்தை வந்து மகனை வீட்டுக்கு கூப்பிட அவரோ நபிவழி திருமணத்திற்கு சம்மதித்து தவ்ஹீத் பெண்ணை மணக்க அனுமத்தித்தால் வீட்டுக்கு வருவேன்
கொஞ்சம் யோசித்து பாருங்கள் எந்த தவ்ஹீத் கொள்கை தவறு என்று மேடையில் விவாதங்களில் பேசுகின்ற முகைதீன் இன்றும் பேசிக் கொண்டிருக்கிறார் ஆலிம் அவர்கள் தம் மகனின் கொள்கை உறுதியால் அதே நபி வழி திருமணத்திற்கு தலையாட்ட வேண்டிய நிலைமை
அந்த சகோதரியைப் போலவே அனைத்து இஸ்லாமிய பெண்களும் உறுதியுடன் இருந்தால் அரபு நாடுகளைப் போன்ற நிலையை தமிழகத்திலும் இன்ஷா அல்லாஹ் கொண்டு வரலாம்
அந்த சகோதரியின் மன உறுதியும் அதைப்போலவே தன் உறுதியில் சற்றும் மனம் தளராத சகோதரரின் நிய்யத்தும் அதன் மீதான அமலும் மாஷா அல்லாஹ் நம் எல்லோருக்கும் மிகப்பெரும் பாடம்
இன்னும் சிலர் அன்னை ஸைனப்ரலிஅவர்கள் தன் கணவர் அபுல் ஆஸ் அவர்கள் பிணைக்கைதியாக இருந்த போது பிணைத்தொகையாக தன் கழுத்து மாலையை அனுப்புவார்கள்
அதேபோல எனது மூன்றாம் சகோதரியின் கணவர் அவரும் தவ்ஹீத் கிடையாது சுமார்  மூன்று ஆண்டுகளுக்கு முன்பே எங்களிடம் எதுவும் பெறாமல் உறுதியாக மறுத்து என் சகோதரியை மணம் செய்தவர்
சகோஆஷிக் அந்த சகோதரியின் மெயிலை அவர் அனுமதிபெற்று அனைவரிடமும் இந்த பதிவு மூலமாக பகிர்ந்தமைக்கு முதற்கண் தங்களுக்கு மிக்க நன்றி
இந்த தம்பதிகள் இருவரின் இஸ்லாமிய கொள்கை உறுதியும் அதில் விட்டுக்கொடுக்காத ஈடுபாடும் கண்டு மகிழ்ச்சி நெகிழ்ச்சி இதுபோன்ற உறுதி மெய்யாலுமே மகத்தானவை மாஷாஅல்லாஹ்
இனி வரும் இளைய சமுதாயத்துக்கும் நமக்கும் நமக்கு முந்திய முதிய சமுதாயத்துக்கும் ஒவ்வொரு வரியிலும் ஏகப்பட்ட படிப்பினைகளும் ஊக்கமும் நீக்கமற நிறைந்துள்ளன
ஆறு வருடம் அதுவும் ஒரு சகோதரி இஸ்லாத்தின் கொள்கைக்காக பொறுமையுடனும் இறை நம்பிக்கையுடனும் காத்திருந்தது நமக்கெல்லாம் படிப்பினையாகும்
அவர்கள் இருவரையும் அல்லாஹ் நல்லவற்றின்பால் ஒன்றிணைப்பானாக வாங்க வேண்டிய சகோதரி கொடுக்க மாட்டேன் என்பதில் உறுதியாக இருக்கும் போது கொடுக்க வேண்டிய நாம் வாங்க மாட்டோம் என்பதில் உறுதியாக இருக்க வேண்டாமா
பைக் வாங்குவதற்கும் தனக்கு விருப்பமான கல்லூரியில் சேருவதற்கும் அடம்பிடித்து சாதிப்பவர்கள் வரதட்சணைசீதனம் விசயத்தில் மட்டும் பெற்றோரின் சொல்லை கேட்கிறேன் என்று சொல்வதை எப்படி ஏற்றுக்கொள்ள முடியும்
வரதட்சணைசீதனம் அது எந்த வழியிலானாலும் வாங்கக் கூடாது என்று நாளை இறைவன் நாடினால் என் திருமணத்தின் போதும் நான் இதே நிலையில் இருக்கவும் நம் அனைவரும் வரதட்சணைசீதனம் வாங்காமல் மஹர் கொடுத்து திருமணம் செய்யவும் இறைவனிடம் பிரார்த்திக்கிறேன் வாங்க வேண்டிய சகோதரி கொடுக்க மாட்டேன் என்பதில் உறுதியாக இருக்கும் போது கொடுக்க வேண்டிய நாம் வாங்க மாட்டோம் என்பதில் உறுதியாக இருக்க வேண்டாமா
வரதட்சணைசீதனம் அது எந்த வழியிலானாலும் வாங்கக் கூடாது என்று நாளை இறைவன் நாடினால் என் திருமணத்தின் போதும் நான் இதே நிலையில் இருக்கவும் நம் அனைவரும் வரதட்சணைசீதனம் வாங்காமல் மஹர் கொடுத்து திருமணம் செய்யவும் இறைவனிடம் பிரார்த்திக்கிறேன் நபி வழி திருமணம் என்பது வெறுமனே வரதட்சனை மற்றும் சீதனம் மட்டும் இல்லாமல் நடைபெறும் திருமணம் என்று நம்மில் பலர் தவறாக புரிந்து வைத்திருக்கிறார்களோ என்று அச்சமாக இருக்கிறது
ஆனால் சடங்கு சம்பிரதாயங்கள் ஹஜ்ரத் துவா இந்த மத்ஹப் என்று அறிவித்தல் உட்பட எதுவுமில்லாமல் செய்யப்படும் திருமணம் மட்டுமே நபி வழி திருமணம் என்பதை மீண்டுமொருமுறை நினைவு படுத்துகிறேன்
உங்கள் கட்டுரையில் தவ்ஹீத் என்ற பதத்தினை தவிர்த்து இஸ்லாமிய மார்கத்தை பின்பற்றும் உண்மை முஸ்லீம் அல்லது ஓரிறை கொள்கையில் உறுதி கொண்டிருப்பவர் என்று எழுதியிருக்கலாம்வரதட்சனை வாங்காதவர்கள் எல்லாம் தவ்ஹீத்வாதிகளாவரதட்சனை வாங்காதிருப்பது என்பது ஒரு சுன்னத் மட்டுமே
தவ்ஹீத்வாதி தவ்ஹீத் மாப்பிள்ளை என்று அழைத்துக்கொள்ள வேண்டிய அவசியம் இல்லைஅல்லாஹ்வும் நம்மை முஸ்லீம் என்று பெயரிட்டு முஸ்லீம் என்றே அழைக்கச் சொல்லுகிறான்
இன்னும் நீங்கள் அல்லாஹ்வின் பாதையில் அவனுக்காக போராட வேண்டிய முறைப்படி போராடுங்கள் அவன் உங்களைத் தேர்ந்தெடுத்துக் கொண்டான் இந்த தீனில் மார்க்கத்தில் அவன் உங்களுக்கு எந்த சிரமத்தையும் ஏற்படுத்தவில்லை இது தான் உங்கள் பிதாவாகிய இப்றாஹீமுடைய மார்க்கமாகும் அவன்தாம் இதற்கு முன்னர் உங்களுக்கு முஸ்லிம்கள் எனப் பெயரிட்டான்
இவ்வேதத்திலும் அவ்வாறே கூறப் பெற்றுள்ளது இதற்கு நம்முடைய இத்தூதர் உங்களுக்குச் சாட்சியாக இருக்கிறார் எனவே நீங்கள் தொழுகையை நிலை நிறுத்துங்கள் இன்னும் ஜகாத்தைக் கொடுத்து வாருங்கள் அல்லாஹ்வைப் பற்றிக் கொள்ளுங்கள் அவன்தான் உங்கள் பாதுகாவலன்பாதுகாவலர்களிலெல்லாம் அவனே மிக்க நல்லவன் மிகச் சிறந்த உதவியாளன்குரான் நபி வழி திருமணம் என்பது வெறுமனே வரதட்சனை மற்றும் சீதனம் மட்டும் இல்லாமல் நடைபெறும் திருமணம் என்று நம்மில் பலர் தவறாக புரிந்து வைத்திருக்கிறார்களோ என்று அச்சமாக இருக்கிறது
சகோதிரி உங்களுடைய மார்க்க வலிமை அனைவருக்கும் ஒரு எடுத்துகாட்டாக விளங்குகிறதுமாஷா அல்லாஹ்அல்லாஹ் உங்களுக்கு உங்கள் கணவருக்கும் சொர்க்கத்தில் உயர்ந்த அந்தஸ்தை கொடுபானாகஉங்களை போலவே நானும் நபிவழியில் தான் திருமணம் செய்ய போகிறேன்வல்ல இறைவனிடத்தில் எனக்காக துஆ செய்யுங்கள் தவ்ஹீத் என்பது உலகளவில் முஸ்லிம் அறிஞர்கள் ஓரிறை கொள்கையை எளிதாக சொல்லுவதற்கு உபயோகப்படுத்தும் வார்த்தை
என்னுடைய எந்தவொரு கட்டுரையையும் என்னுடைய அனுமதி இல்லாமலேயே நீங்கள் உபயோகப்படுத்தி கொள்ளலாம்எடிட் செய்தால் மட்டும் எனக்கு முன்னமே தெரியபடுத்த வேண்டும் பாஇரக்கல்லாஹு லக்க வபாஇரக்க அலைக்க வஜமஅ பைஇனக்குமா பீஎ கைரின் ஆதாரம் அபூதாவூத்
சென்னை போன்ற பெருநகரத்தில் நடக்கும் புத்தகக் கண்காட்சியைப் பண்பாட்டு நடவடிக்கையின் பகுதி என வரையறை செய்வதைவிட சுற்றுலாப்பொருளியலோடு தொடர்புடைய பெருநிகழ்வு என வரையறை செய்வது பொருத்தமாக இருக்குமென நினைக்கிறேன்
சென்னைப்புத்தகக் கண்காட்சியும் அது தொடங்கிய காலம் தொட்டே சென்னைப் பெருநகரத்து நடுத்தரவர்க்கத்துப் பார்வையாளர்களுக்கான வாரக்கடைசிக் கொண்டாட்டங்களுள் ஒன்றாகவே இருந்து வருகிறது
என்னைப்போலத் தமிழ்நாட்டின் தென்கோடிதிருநெல்வேலி வாசிகளுக்குச் சென்னை நோக்கிக் கிளம்பிவரவும் இரண்டாவது சனி ஞாயிற்றுக்கிழமைகளே ஏற்ற நாட்கள்
நான் பணியாற்றும் பல்கலைக்கழக நூலகத்தில் வாங்கி வைக்க வேண்டிய புத்தகங்களைப் பரிந்துரை செய்வதற்காகவும் என்னுடைய துறை நூலகத்தில் இடம் பெற வேண்டிய நூல்களைத் தெரிவுசெய்யவுமே ஒவ்வொரு ஆண்டும் சென்னைப் புத்தகக் கண்காட்சிக்குப் போய்க்கொண்டிருக்கிறேன்
இப்போது நான் பணியாற்றும் மனோன்மணியம் சுந்தரனார் பல்கலைக்கழகம் ஒவ்வொருவருடமும் குறைந்தது  க்குக் குறையாமல் துறை நூலகத்திற்கு நிதி ஒதுக்கித்தரும்
பல்கலைக்கழக நூலகத்தில் இருக்கவேண்டிய தமிழ் நூல்களையும்கூட தமிழியல்துறை ஆசிரியர்களே தேர்வுசெய்து நூலகத்திற்கு வாங்குவோம்
அல்லது ஒன்றிரண்டு புத்தகக் கடையைத் தேர்வு செய்து நேரடியாகப் பல்கலைக்கழக நூலகரைத் தொடர்புகொள்ளும் ஏற்பாட்டைச் செய்வோம்
எப்படிச் செய்தாலும் என்னென்ன நூல்களை வாங்க வேண்டும் என்ற பட்டியல் தயாரிப்பதும் அதை ஏற்றுப் பரிந்துரைப்பதும் பெரும்பாலும் என்னிடம் வந்துவிடும்
வருடங்களுக்கு முன்னால் புதுச்சேரி பல்கலைக்கழக நாடகத்துறையில் பணியாற்றிய போதும்  இந்தப்பணிகளை நானே விரும்பிச்செய்து கொண்டிருந்தேன்
வாசித்தே ஆக வேண்டுமென்றால் அந்தப் புத்தகங்களைப் புத்தகக் கடைகள் வழியாகவோ தபால் மூலமாகவே பெற்றே வாசித்துக் கொண்டிருக்கிறேன்
சென்னைப் புத்தகக் கண்காட்சிக்கு மட்டுமின்றி மதுரையில் கடந்த  ஆண்டுகளாக நடக்கும் புத்தகக் காட்சிக்கும் பார்வையாளனாகப் போய்க்கொண்டுதான் இருக்கிறேன்
பின்பனிக்காலமான மார்கழி மாதமும் தை மாதமும் தமிழ் நாட்டுப் பண்பாட்டு நிகழ்வுகளை உள்ளடக்கிய காலங்களுள் ஒன்றுபோகி பொங்கல் மாட்டுப்பொங்கல் திருவள்ளுவர் தினமெனத் தொடர்ச்சியாக வரும் பண்டிகைக்காலம் நீண்ட விடுமுறைக் கொண்டாட்டங்களை உள்ளடக்கிய நாட்கள்
தமிழகம் தழுவிய அந்த அடையாளத்தோடு தைப்பூசமும் காவடிச்சிந்துமாக முருகன் கோவில்களுக்கு நடக்கும் பக்தர்கள் ஒருபுறம் போய்க் கொண்டேயிருப்பார்கள்
ஆனால் வைணவக் கோயில்களின் மார்கழி மாதப் பஜனைகளும் நோன்புகளும் அதிகாலைக் குளியல்களும் இந்துப் பண்டிகைகளாக மாறியது நடுத்தர வர்க்க நகர்வுகள்
சென்னை நகரத்துச் சபாக்களின் கர்நாடக இசைக் கச்சேரிகளும் அதன் தொடர்ச்சியான திருவையாற்று இசைக் கொண்டாட்டங்களும் நடுத்தரவர்க்க அடையாளங்களில் ஒன்றாக மாற்றம் பெற்றதும் கடந்த அரைநூற்றாண்டுப் பண்பாட்டுப்பெருநிகழ்வுகள்
திராவிட இயக்கங்கள் அதிகாரத்துக்கு வந்தபின் தங்களின் வாழிடங்களையும் பணியிடங்களையும் தில்லிக்கும் அமெரிக்காவிற்குமாக நகர்த்திய பிராமணர்களுக்கு சபா நிகழ்வுகள் ஒருவித பண்பாட்டு ஏக்கம்
மார்கழி மாதத்தில் சென்னை சபாக்களில் நடக்கும் கர்நாடக சங்கீத கச்சேரிகளில் இசைக்கச்சேரி கேட்கவும் பாடவும் தயாராகும் கூட்டம் இன்று உலகமெங்கும் பரவிக் கிடக்கிறது
சென்னையின் சபாக்களில் இருந்துவிட்டுத் தொடர்ச்சியாகத் திருவையாற்றுக்குச் சென்று தியாகராஜர் ஆராதனை நிகழ்வான பஞ்சரத்தினக் கீர்த்தனை என்னும் சேர்ந்திசைக் கூட்டத்தில் அமர்ந்தெழுவதை ஊடகங்கள் ஒவ்வோராண்டும் தொகுத்து வழங்குகின்றன
கலையீடு பாட்டைச் சாக்காக வைத்துக் கொண்டு தங்கள் பூர்வீக அக்கிரகாரத்து வீடுகளைப் பார்க்கவும் கோயில்களைத் தரிசிக்கவும் தமிழ்நாட்டுக்கு வருவதோடு தங்களின் நனவிலிக்குள் இருக்கும் சமூகமேலாண்மையை நினைத்துக் கொள்ளவும் தயங்குவதில்லை
சமய நம்பிக்கை சார்ந்த இப்பெருநிகழ்வுகளிலிருந்து விலகிய நிகழ்வுகளாகக் கடந்த  ஆண்டுகளில் சென்னை உருவாக்கிக்கொண்ட இருபெரும் கொண்டாட்டங்களில் முதன்மையானது சென்னைப் புத்தகக்கண்காட்சி
தான் சார்ந்த கட்சியின் பெரும்போக்குக்கு மாறாகக் கிராமப்புறத் தமிழ் அடையாளங்களான ஆட்டங்கள் பாட்டுகள் கூத்துகள் கோலங்கள் உணவுகள் சிலைகள் கலைகள் என ஒவ்வொன்றையும் காட்சிவடிவ அளவில் நகரவாசிகளுக்கு அறிமுகம் செய்த அந்நிகழ்வு தொடர்ந்து நடந்திருக்கவேண்டும்
அத்தோடு அதனோடு இணைந்து நடக்கும் இலக்கியச் சொற்பொழிவுகள் விவாதங்கள் நூல் வெளியீடுகள் போன்றன பண்பாட்டு உருவாக்கச் செயல்பாடுகள்
சபா நிகழ்வுகள் திருவையாறு ஆராதனை சென்னை சங்கமம் சென்னைப் புத்தகக் காட்சி என ஒவ்வொன்றையும் தமிழக அரசுக்குக் கூடுதல் வருமானத்தை உண்டாக்கும் சுற்றுலாவோடு இணைத்துப் பார்த்தாலே போதும்
எப்போதும் சமயம் சார்ந்த சுற்றுலாப் பொருளாதாரத்தை மட்டும் ஊக்குவிக்கும் இந்திய தமிழ்நாட்டுஅரசுகள் இதில்கவனம் செலுத்தத்தவறுகின்றன
முறை நடந்தேறியுள்ள புத்தகக் கண்காட்சிக்கு இதுவரை உறுதியான ஆதரவுக் கரங்களைத் தெரிவிக்கவில்லை தமிழ்நாட்டில் ஆட்சியிலிருந்த கட்சிகள் என்பதைக் கவனித்தாலே அவர்களது விருப்பங்களும் திட்டமிடலும் எப்படிப்பட்டவை என்பது புரியும்
இதனைப் பொறுப்பேற்று நடத்தும் அமைப்பாக இருப்பது பாப்பாஸி யென அழைக்கப்படும் தென்னிந்தியப் பதிப்பாளர்கள் மற்றும் புத்தகவிற்பனையாளர்கள்சங்கம்
மெட்ராஸ் இ ஆஸாம் பள்ளி மைதானத்தில் நடந்த முதல் புத்தகக் கண்காட்சியை மட்டுமல்லாமல் முதல் ஐந்து புத்தகக் கண்காட்சிகளையும் கேவிமாத்யூ தான் பொறுப்பேற்று நடத்தியுள்ளார்
தொடக்க ஆண்டுகளில் கிறிஸ்துமஸ் விடுமுறையைப் பயன்படுத்திக் கொள்வது என்ற அடிப்படையில் டிசம்பர்மாதங்களில் நடந்து கொண்டிருந்த புத்தகக்கண்காட்சி மெதுவாகப் பொங்கல் விடுமுறையை நோக்கி நகர்த்தப் பெற்றதும் பள்ளி மைதானத்திலிருந்து ஒய்எம்சிஏ
மைதானத்திற்கும் உட்லண்ட் உணவுவிடுதி அரங்கத்திற்குள்ளுமாக நகர்ந்து பின்னர் அண்ணாசாலைக் கருகில் இருக்கும் காயிதே மில்லத்கல்லூரி வளாகத்திற்கு நகர்த்தப் பெற்றதும் பிந்தியவரலாறுகள்
அந்த ஆண்டு பெரும் தீவிபத்தில் சிக்கிப் புத்தகங்கள் எரிந்து சாம்பலாகிப் பெருஞ்சேதம் உண்டானதால் அந்த இடம் கைவிடப்பெற்றது
தனது சிலிக்குயில் பதிப்பக நூல்கள் தீயில் கருகிப்போனதைச் சொல்லிச் சொல்லிக் கவிதை எழுதிய பொதிய வெற்பனின் முகம் இப்போதும் நினைவில் இருக்கிறது
இந்தியாவில் நடக்கும் இரண்டாவது பெரிய புத்தகக் கண்காட்சியான சென்னைப் புத்தகக்காட்சி தமிழ்ப்புத்தகக் கண்காட்சி என்னும் அளவுக்கு தமிழ்ப்புத்தகங்களாலும் தமிழ்ப்புத்தகங்களை வெளியிடும் பதிப்பகங்களாலும் நிரம்பி வழிகிறது
தொடர்ந்து பல முயற்சிகளை மேற்கொண்டு சிறந்த எழுத்தாளர்கள் கவிஞர்கள் மொழிபெயர்ப்பாளர்களுக்கு விருதுகளை வழங்குகிறது பாப்பாஸி
தமிழில் கவிதை கதை நாடகம் திறனாய்வு எனப் பல தளங்களில் செயல்படும் தமிழ் எழுத்தாளர்கள் ஒவ்வொருவரும் தங்களின் எழுத்து வாழ்க்கையின் அடையாளமாகச் சென்னைப் புத்தகக்கண்காட்சியில் தங்களின் புதிய புத்தகத்தைக் காட்சிப்படுத்துவதை நினைக்கின்றனர்
மரபான புத்தக வெளியீடுகளிலிருந்து தமிழ்ப் பதிப்பக உலகம் நவீனத் தொழில் நுட்பத்தைப் பயன்படுத்தி விரைவாக நூல்களைக் கொண்டுவரும் பாய்ச்சலுக்குள் நுழையக் காரணமாக இருந்தது இப்புத்தகக் காட்சியின் நிகழ்ச்சி நிரலே என்றால் மிகையில்லை
புத்தக வெளியீட்டு நிகழ்ச்சிகளும் புத்தகக் கண்காட்சி நிகழ்ச்சிகளும் இணைந்து எழுத்தாளர்களின் கூடுகையாகவும் கொண்டாட்டமாகவும் மாறியதை  க்குப் பிந்திய புத்தகக் கண்காட்சியினையொட்டி நடக்கும் நிகழ்வுகளின்போது கவனித்திருக்க முடியும்
குறிப்பாக உயிர்மைப்பதிப்பகமும் காலச்சுவடு பதிப்பகமும் நடத்திய நூல் வெளியீட்டு நிகழ்ச்சிகள் சென்னையை நோக்கி எழுத்தாளர்களை வரவைத்தன
புக்லேண்ட் ராணி சீதை அரங்கு தேவநேயப் பாவாணர் நூலகத்தின் கூட்ட அரங்குகள் காமராசர் அரங்கு கவிக்கோ அரங்கு எனப் புத்தக வெளியீடுகள் கவனிக்கத் தக்க நிகழ்வுகளாக மாறியதையும் நாம் மறந்துவிட முடியாது
கண்காட்சி தொடங்குவதற்கு முன்பு நடக்கும் இவ்வெளியீட்டு நிகழ்ச்சிகள் அல்லாமல் கண்காட்சி நாட்களில் அதனருகில் நடக்கும் சிற்றரங்குகளிலும் காட்சிப்படுத்தப்பட்ட அரங்குகளிலேயே சிறிய அளவில் வெளியீட்டு நிகழ்ச்சிகளும் நடக்கின்றன
இதைச் சொல்லும்போது உயிர்மை பதிப்பகம் ஏற்பாடு செய்த வெளியிட்டு நிகழ்வில் எழுத்தாளர் எஸ்ராமகிருஷ்ணன் பேசிக்கொண்டிருந்தபோது அவர் வசனம் எழுதிய ஒரு படத்தில் தனது பெயரைக் களங்கப்படுத்திவிட்டார் எனப் பெண்ணியக்கவி குட்டிரேவதிக்காகத் திரண்டு எதிர்ப்பு தெரிவித்த நிகழ்ச்சி இன்னும் எனது நினைவிலிருந்து மறையவில்லை
இந்த மாற்றத்தின் பின்னணியில் பதிப்புத் துறையில் புதிய நிறுவனங்களின் நுழைவும் அவற்றை வியாபாரக் குழுமங்களின் கட்டமைப்போடு நடத்துவது என்ற முயற்சிகளும் இருந்தன
சென்னைப் புத்தகச் சந்தையின் விற்பனையிலேயே ஒரு நூலாக்கத்தின் செலவுபோக லாபம் கிடைக்கும் என்ற நம்பிக்கையைப் பதிப்பகங்களின் நூல் வெளியீட்டு எண்ணிக்கைகள் உறுதிசெய்கின்றன
அம்முயற்சிக்குப் பின்னால் சிறுபத்திரிகை மனோபாவங்களிலிருந்து இடைநிலை இதழ்கள் என்னும் பரிமாணத்திற்குள் தமிழ் இலக்கியப்பரப்பு நகர்ந்த இயக்கமும் இருந்தது
அந்த இயக்கத்தைக் கண்ணுக்குத் தெரியாமல் நகர்த்தியது மாறிவிட்ட சென்னைப் புத்தகக் கண்காட்சியும் அதனைப் பெருநிகழ்வாக மாற்றிய பாப்பாஸியின் விளம்பரங்களும்
குறைவான வாசகர்களிடம் தனிச்சுற்று வழியாகப் போய்ச்சேர்தல் என்ற அடையாளத்தைத் தாண்டித் தமிழின் சிறுபத்திரிகை மரபுக்குச் சில அடையாளங்கள் உண்டு
பெரும் எண்ணிக்கையில் அச்சாகி பீடி சிகரெட் விற்கும் பெட்டிக்கடைகளின் முகப்புகளில் வாரந்தோறும் புதியபுதிய அட்டைப்படங்களோடு பெரும்பாலும் திரைப்பட நட்சத்திரங்களின் முகங்களைத் தாங்கியனவாய் தொங்கும் வணிக நடைமுறைப் பத்திரிகைகளின் நோக்கங்களோடு உடன்பாடில்லை என்ற அறிவிப்புகள் ஓரடையாளம்
வணிக முகாமை முறைகள் எதனையும் பயன்படுத்தும் வலைப்பின்னல் சாத்தியங்களற்ற சிறுபத்திரிகைகள் எப்போதும் சோதனை ரீதியான எழுத்துகளைத் தமிழுக்கு அறிமுகம் செய்து கொண்டே இருந்தன
உலக அளவில் அறியப்பெற்ற ஏதாவதொரு இலக்கியம் மற்றும் அறிவியக்கத்தோடு தங்களை அடையாளப்படுத்திக் கொண்டு தமிழ்நாட்டின் அதன் அடையாளங்களாகத் தன்னைக் காட்டிக் கொண்டன
க்கு முன்பு தொடங்கப்பெற்ற அஃ க்ரியா நியூசெஞ்சுரி புத்தக நிலையம் அன்னம் சிலிக்குயில் நிகழ் விடியல் அலைகள் போன்றன அத்தகைய பதிப்பகங்கள்
இவற்றிலிருந்து திட்டவட்டமான விலகலைக்கொண்டனவாக காலச்சுவடு உயிர்மை உயிரெழுத்து அம்ருதா போன்ற இதழ்களின் வருகையும் அதே பெயரில் அவை ஆரம்பித்த பதிப்பகச்செயல்பாடுகளும் இருந்தன
இடைநிலை இதழ்களாக வரத்தொடங்கிய இவற்றோடு இணைந்த பதிப்பகத் தொடக்கங்களும் சென்னைப் புத்தகக் கண்காட்சியின் விளைவுகள் என்றே சொல்லவேண்டும்
குறிப்பிட்ட பதிப்பகம் குறிப்பிட்ட வகையான நூல்களையும் குறிப்பிட்ட வகையான சிந்தனைப்போக்கில் எழுதுபவர்களையும் மட்டுமே வெளியிடும் என்ற முதன்மையான அடையாளம் தொலைந்தது
தனது அடையாளமாகத் தாராளவாத வலதுசாரிப் பதிப்பகம் என்பதைச் சொல்லிக்கொண்டு அனைத்துவகையான பலசரக்குக் கடையைபோல எல்லாவகையான நூல்களையும் வெளியிடுகிறது
முதலில் இடைநிலை இதழ்களைத் தொடங்கி விட்டுப் பின்னர் பதிப்பகம் தொடங்கி வெற்றிகரமாக நடத்திக்கொண்டிருந்த நிலையிலிருந்து மாறிப் பதிப்பகம் தொடங்கிவிட்டு அதன் நூல்களைப் பரப்புரைசெய்வதற்காக இதழ்களைத் தொடங்கிக் கொண்டிருக்கிறார்கள்
பனுவல்களை அதன் கட்டமைப்பின் வழி உருவாகும் அழகியலை அல்லது அழகியல் இன்மையை ஆசிரியரின் சார்பை சார்பின் வழி அவர்கள் முன்னெடுக்கும் கருத்தியலை சமூகப்பாத்திரத்தை முன்வைக்கும் விமரிசனக் கட்டுரைகள் வெளியிடும் இதழ்கள் ஒன்றும் இப்போது இல்லை
அச்சிட்டு வெளியாகும் ஒரு நாவலை அல்லது சிறுகதைத் தொகுப்பை அல்லது கவிதைத் தொகுப்பை அதன் வரலாற்று நிலையிலோ நிகழ்காலக் கருத்தியல் போக்கிலோ இணைப்படுத்திப் பேசும் கட்டுரைகளைக் கேட்டு வாங்கி அச்சிடும் முயற்சிகளை இந்த இதழ்கள் தவிர்க்கின்றன
சென்னைப் புத்தகக் கண்காட்சியின் வளர்ச்சியிலும் இலக்கியம் மற்றும் கருத்தியல் சார்ந்த மாற்றங்களிலும் தமிழ்நாட்டுத் தமிழர்கள் மட்டுமே பங்கெடுத்துள்ளார்கள் என்பதில்லை
நேரடியாகவும் மறைமுகமாகவும் ஈழத்தமிழர்கள் நடத்திய யுத்தங்களும் அதனால் நிகழ்ந்த புலம்பெயர்வுகளும் முக்கியமான இடத்தைக் கொண்டிருக்கின்றன
களில் தமிழ் சிங்கள முரண்பாட்டின்போது தமிழர்களை அரசியல் மயப்படுத்தி விரும்பிய போராளிக்குழுக்கள் அரசியல் கருத்துகள் அடங்கிய சிற்றேடுகளை உருவாக்கவும் உலகு தழுவிய தேசிய இனப்போராட்டங்களின் வரலாற்றைச் சொல்லும் நூல்களை உருவாக்கவும் விரும்பின
அதன் தொடர்ச்சியாக ஈழப்போராட்ட ஆதரவுக் கருத்துகளையும் போராட்ட இலக்கியங்களையும் தமிழ்நாட்டுத்தமிழர்களுக்கு அறிமுகப்படுத்தவும் இலங்கையில் நடப்பதைச் சொல்வதின் மூலம் ஆதரவுத் தளத்தை உருவாக்கவும் விரும்பிச் சில இதழ்களையும் இங்கே தொடங்கி நடத்தின
பொதுநிலையில் மனித உரிமைகள் தேசிய இன உரிமைகள் பெண்களுக்கான விடுதலை சாதிய முரண்களைக் களைதல் போன்றவற்றை முன்னெடுத்த அரசியல் குழுக்கள் தமிழ்நாட்டில் ஈழ ஆதரவுக்குழுக்களாக அறியப்பெற்றன
உள்நாட்டுப் போர்களால் பாதிக்கப்பட்டு இந்தியாவில் மட்டுமல்லாமல் கனடா ஆஸ்திரேலியா ஐரோப்பா எனப் பல நாடுகளுக்குப் புலம்பெயர்ந்தவர்களுக்குத் தங்களின் போராட்ட நிலத்தை நினைத்துக்கொள்ளவும் மனரீதியாகப் போராட்டக்காரர்களாகக் கருதிக்கொள்ளவும் அந்தக் கவிதைகளும் அவற்றின் உள்ளடக்கங்களும் உணர்ச்சிமிக்க சொற்கூட்டங்களும் பயன்பட்டன
புலம்பெயர்ந்த ஈழத்தமிழர்களின் கவிதை எழுதும் ஆர்வத்தையும் நூலாக வெளியிட்டுப் பார்க்கும் ஆசையையும் தூண்டியதில் கூடச் சென்னைப் புத்தகக் கண்காட்சிக்கொரு பங்குண்டு